Újrahasznosított fülbevaló saját kezűleg karácsonyra? Igen! - ZöldElla vegán életmód blogja
A cirkusz móka, kacagás és vattacukor?
2013. november 13. írta: ZöldElla
Újrahasznosított fülbevaló saját kezűleg karácsonyra? Igen!
Ebben a mai posztban inkább beszélni, mint írni fogok. Mivel közeledik a karácsony és ezzel együtt a vásárlási láz így arra gondoltam, hogy készítek 1-2 olyan videót, amiben otthon, könnyen és egyszerűen készíthetünk el környezetbarát de mégis szép és egyedi ajándékokat szeretteinknek. Bár nem annyira professzionális tárgyak lesznek de legalább környezetvédőbbek, mint azok, amik több száz ha nem ezer kilométereket utaztak és ezáltal igencsak emelték a káros anyag kibocsátás mértékét.
Az alább látható videóban és a későbbiekben is vannak olyan eszközök, hozzávalók, amiket meg kell venni de ezeket többnyire hobby boltban, gyöngyös boltban vagy ökoáruházban be lehet szerezni és a megmaradt anyagból később kreatívkodni.
A mai posztban azt mutatom meg, hogy hogyan lehet gyorsan és egyszerűen nagyon mutatós fülbevalókat készíteni pet palack vagy tusfürdős flakon (lehetőleg állatkísérlet mentes termék csomagolóanyaga) oldalából. Ehhez használhatunk korábbról megmaradt csomagolópapírt, ekkor vagyunk a legzöldebbek, de szalvétát, díszpapírt vagy akár egy anyagdarabot is felragaszthatunk a műanyagra.
Tehát amire a szükségünk lesz az a következő:
kiürült pet palack vagy tusfürdős, samponos/tusfürdős flakon
forma, amit majd körberajzolunk
hobby lakk (hobby boltban beszerezhető pár száz forintért, aminek mennyisége sokáig elég)
papír/vékony anyag/mintás harisnya
Az összeszereléshez szükségünk lesz:
szerelő karika (gyöngyös vagy hobby boltból)
fülbevaló alap/akasztó (gyöngyös vagy hobby boltból)
szerelőpálcika (gyöngyös vagy hobby boltból)
gyöngy — figyeljünk arra, hogy nagyobb méretű gyöngyöt használjunk mert a kása gyöngynek valamikor kisebb a lyukátmérője, mint a szerelőpálcika vastagsága
fogó (jó ha 2 db van — férjnek, nagypapának, apának biztos van a szerelőládikájában ilyen, kérjük el)
Lássuk is a videót. Kicsit hosszúra sikerült de igyekeztem mindent könnyen érthetően mondani és a legalaposabban megmutatni. Ha nem mutogat és beszél az ember, akkor tényleg készen van kb. 10 perc alatt egy fülbevalópár.
környezetvédelem diy recycle
Recycle ajándékötletek
Egy konzervdoboz újjászületése
https://zoldella.blog.hu/api/trackback/id/tr505630184